Edgar A. Alosbaños

Si Edgar A. Alosbanos, usa ka bantugang magsusulat sa Binisaya ug Ininglis, maoy nakadaog sa Ikaduhang Ganti sa Bangga sa Modernong Pagsulat sa Sugilanon niadtong 1990. Gipasiugdahan ang maong tigi sa SunStar ug Lalawigan sa Sugbo ubus ni Gob. Lito Osmena. Si Edgar Alosbanos usa usab ka inilang eskolar sa Fulbright-Hays International; natapos niya ang kurso nga Ph.D. sa English, major sa American Literature, didto sa Arizona State University sa Estados Unidos (1992-1996), nga may Grade Point Average nga 3.84 / 4.00. Samtang nagtungha sa Amerika, midaog kini ug pito (7) ka mga nagkalainlaing ganti sa pagsulat, pagpangulo sa mga internasyonal nga tinun-an sa mga kalihukan sa unibersidad, ug pagkab-ot sa hataas nga marka kun grado sa iyang pagtungha.

Napili siyang unang pamuno o presidente sa Dagang Foundation Inc., usa ka kapunungan sa mga tadhang magsusulat. Gitahod siya sa iyang mga tinun-an ug mga kauban nga magtutudlo sa unibersidad tungud sa iyang pagkabangiitan sa natad sa pagsulat, pagtudlo, ug pag-awit. Tigtampohan siya sa Bisaya, Homelife, Mod Filipina, Focus Philippines. Naantolohiya sa Ateneo de Manila (Versus), ug sa Pilipinas Quarterly sa Arizona, ingon man sa Words in the Wake of Life sa american Poetry Society sa Texas. Midaug siya sa Unang Ganti sa Balak sa National Writers Workshop sa Dumaguete (1980), ug Ikatulong Ganti sa National Writers Workshop sa University of the Philiuppines (1984). Nahimong inilang batan-ong editor sa Bag-ong Balud, may talagsaong abilidad usab siya sa pag-awit. Hangtod karon (2010), gianggaan siya sa University of San Jose-Recoletos nga Lionil Richie tungud sa iyang pagkanta sa Stuck on You ug Endless Love kauban si Marisol Bonilla, Tina, ug Christine Mar. Gianggaan usab siyag Julio Iglesias sa iyang pag-awit sa Hey ug To All The Girls kauban ni Prof. Eleuterio Cemine; ug Kenny Rogers sa iyang pag-awit sa Lucille, Coward of the County, ug Through the Years. Lain niyang bansagon mao ang Soldier of Fortune kay gihimo niyang popular ang maong kanta nga tagik sa Deep Purple. Bangiitan usab nga mamumulong sa Binisaya ug Iningles, paborito siyang emcee sa mga programa sa Dakbayan sa Sugbo. Mahigalaon ug maabiabihon, napatik ang iyang mga mananaog nga balak niadtong 1985--ang The Love Poems nga gimantala sa Poetry Club of Cebu, Inc. 

Sa iyang pagka-Dekano sa University of San Jose-Recoletos (2000-2002) College of Arts ug Graduate School, nakab-ot sa unibersidad ang Level 3 accreditation (dugang mga detalye makuha kang Dr. Teoddi Dumam-ag, maoy dekano karon sa San Jose Recoletos. Daghang mga websites sa Yahoo nga nagdala sa ngalan ni Dr. Edgar; pwedeng mahimong ipuno dinhi sa artikulo.)

Mga Pilipinong magsusulat
Mga Sugboanon
Mga magsusulat sa Sinugboanon